|  |  |
| --- | --- |
| Foresatte ved Østensjø skole |    |
|  |  |  | Dato: | 12.01.2016 |
| Deres ref: | Vår ref (saksnr): | Saksbeh: LS | Arkivkode: |
|   |   |   |   |
|  |
|  |
|  |
| Nytt trafikk-kartleggingsverktøy |

Vær en trafikkagent, få en bedre skolevei!

Vi på Østensjø skole ønsker i uke 4 og 5 å ta i bruk et nytt kartleggingsverktøy på mobilen, appen *Trafikkagenten*, for å forbedre og trygge trafikksituasjonen rundt skolen vår og på elevenes skolevei. Trafikksituasjonen har blitt betydelig forverret med arbeidet på t-banelinjen og nå etter hvert Brynstunellen. Vi synes derfor det er viktig at elevene rapporterer inn sine opplevelser.

Trafikkagenten er en app som er utviklet av Bymiljøetaten, og blir brukt i arbeidet med å trygge elevenes skolevei.

**Tirsdag 26. januar** ønsker vi å gjennomføre en felles trafikkagent-dag, der hele skolen deltar i rapporteringen av trafikken på skoleveien. Vi ønsker også at så mange som mulig av elevene rapporterer på skoleveien i uke 4 og 5.

Kort info:

* Appen er spill-lignende og enkel å bruke.
* Appen lastes ned gratis i App Store, Play eller Marketplace på en smarttelefon: *Trafikkagenten*
* Læreren gir elevene en agentkode som sendes med hjem.
* Mobildata og GPS må være på. Stedsdata må være slått på i innstilinger
* Logg dere på med agentkoden (man trenger kun å logge seg på en gang).
* Start rapportering.
* Vi oppfordrer foreldre og søsken til å gå sammen med de minste elevene tirsdag 26. januar.
* Mobilen skal slås av og legges i sekken når elevene kommer til skolen. Da gjelder vanlige regler for bruk av mobiltelefon.

Målet med Trafikkagenten er å spørre brukerne selv, alle elever i barneskoler i Oslo, om hva de synes om skoleveien sin.

Etaten ønsker både en sporing av hvilken vei elevene går til skolen, hvor langt det er og en mulighet til at de kan markere punkter på veien som trygge/utrygge. Kartlegging av trygge og utrygge områder på skoleveien vil gi skolene og etaten en oversikt over hvilke trafikksikkerhetstiltak som er nødvendige og i hvilken rekkefølge. Dette vil danne grunnlag for en utredning om et samlet behov for trafikksikkerhetstiltak på skoleveier.

Det er viktig å understreke at rapporterings-appen tar hensyn elevenes anonymitet. Læreren vil generere koder, slik at data ikke er knyttet til hvert enkelt barn. Det er kun læreren som kan se hvor elvene har gått, og rapporteringens første minutt vil bli slettet slik at det ikke er mulig å se hvilke hus barna kommer fra. Dataene skal ikke utleveres til andre.

Ved freestyle-rapporteringer, rapporteringer gjort på fritiden, kan elevene avslutte appen før de kommer hjem, slik at man ikke registrerer hvilket hus man går inn i. Skolen kan kun se rapporteringer gjort før 11.30.

Mer informasjon og veiledninger ligger på Trafikkagentens nettside

[www.trafikkagenten.no](http://www.trafikkagenten.no) og på skolens hjemmeside

Elever som ikke har tilgang til telefon med app-funksjoner vil kunne låne telefon tirsdag 26.1. Se info på skolens hjemmeside eller ta kontakt med elevens lærer.

Vi ønsker at alle foresatte også svarer på en spørreundersøkelse om barnas skolevei, lenke til denne finnes på skolens hjemmeside.

**OBS:** Behandlingen av data er basert på frivillig og informert samtykke, så om du ikke ønsker at ditt barn skal delta gi beskjed til læreren innen **torsdag 21. januar.**

Med hilsen

Terje Bergersen Hanne Burum Line Staavi

Rektor Ass. Rektor Undervisningsinspektør

Østensjø skole

|  |  |
| --- | --- |
|   |   |
|   |   |
|  |  |

|  |  |
| --- | --- |
|   |   |

|  |  |
| --- | --- |
|   |   |